Järva Kuku
Järva Kuku oli Järvamaa kohalik raadiojaam. Raadio alustas tegevust 13. septembril 1993, olles lüliks Kuku Raadio ketis. Raadiojaam levis sagedusel 100,5 MHz ja oli kuulatav kuni 50 km kaugusel Paidest. Raadio keskendus kohalike uudiste ja sündmuste kajastamisele, püüdes vältida tundidepikkusi raadiomänge ja stuudiosse helistamisega saateid. Raadios on töötanud Onu Bella, Krista Taim, Aare Plado.